Golfitas
Golfitas (isp. Golfito – „įlankėlė“) – miestelis pietvakarių Kosta Rikoje, Puntarenaso provincijoje, prie Golfito užutėkio (Dulsės įlankos dalis). Kantono centras. Pasiekiamas Panamerikos plento atšaka. Yra jūrinis uostas, vietinis oro uostas, veikia keltas į Puerto Chimenesą. Verčiamasi žvejyba, žemės ūkiu, vystomas turizmas. Greta yra Golfito nacionalinis draustinis. 2002 m. gruodžio 4 d. miestelio pakrantėje netikėtai mirė jachtininkas Zigmas Žilaitis.